11 Le hoja re hlokomela hore liketso tsa rōna li ka susumetsa batho hantle, empa hape ho ka ’na ha etsahala hore li ba susumetse hampe. Kahoo, e-bang re mosebetsing, lapeng kapa sekolong, re leka hore re qobe ho fa motho ofe kapa ofe lebaka la ho sola mosebetsi oa rōna oa boboleli kapa boitšoaro ba rōna. Haeba re ka etsa sebe ka boomo, re ka khola litholoana tse bosula haholo. (Baheb. 10:26, 27) Maikutlo ana a lokela ho re susumetsa hore re rapele ha re ntse re nahanisisa ka seo re se etsang le ka hore na tsela eo re phelang ka eona e etsa hore batho ba bang ba be le maikutlo afe. Ha boitšoaro ba lefatše lena bo ntse bo hlepha, batho ba lipelo li ntle ba tla lula ba ntse ba ‘bona phapang pakeng tsa ea sebeletsang Molimo le ea sa kang a mo sebeletsa.’ (Mal. 3:18) Ka sebele, boitšoaro ba rōna bo botle ba Bokreste bo phetha karolo ea bohlokoa ho thusa batho hore ba boelane le Molimo.